**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-846 „Mokymai užsienio investuotojų darbuotojams“ projektų finansavimo sąlygų aprašo derinimo lentelė**

|  |  |  |  |  |
| --- | --- | --- | --- | --- |
| **Juridinis arba fizinis asmuo** | **Aprašo punktas** | **Pastabos** | **EIM pozicija** | **EIM argumentai** |
| Saulius Dekaminavičius, UAB „ADVANCED ADVICE“ | 8. Pagal Aprašą projektams įgyvendinti numatoma skirti iki 25 230 778 Eur (dvidešimt penkių milijonų dviejų šimtų trisdešimt tūkstančių septynių šimtų septyniasdešimt aštuonių eurų) ES struktūrinių fondų (Europos socialinio fondo) lėšų. | Atkreipiame dėmesį, kad analogišką lėšų suma numatyta ankstesnio šios priemonės kvietimo apraše. Tačiau, remiantis LR Ekonomikos ir inovacijų ministerijos 2019-2020 m. kvietimų planu (2019 m. kovo 27 d. redakcija), šiai priemonei numatoma skirti 10.962.625,31 Eur. | Atsižvelgta | Punktas patikslintas, projektams įgyvendinti numatoma skirti 10 281 494 Eur. |
|  | 16. Pareiškėjas, gavęs finansavimą pagal Priemonę ir (ar) 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonę Nr. 09.4.3-ESFA-K-805 „Žmogiškieji ištekliai Invest LT+“, pareiškėjas ar partneris gavęs finansavimą pagal priemonę Nr. 09.4.3-ESFA-K-814 „Kompetencijos LT“ (2016-08-30 paskelbtą kvietimą Nr. 1, 2018-11-15 paskelbtą kvietimą Nr. 2), priemonę Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ (2016-11-21 paskelbtą kvietimą Nr. 1, 2017-09-22 paskelbtą Nr. 2 ir 2018-12-28 paskelbtą kvietimą Nr. 3) paraiškos pagal Aprašą teikti negali. | Manytume, kad šis reikalavimas dirbtinai diskriminuoja subjektus gavusius finansavimą mokymų projektams, kurie jau yra įgyvendinti. Todėl siūlytume numatyta apribojimą tik tiems pareiškėjams, kurie dar nėra baigę įgyvendinti mokymų projekto (arba savo mokymų dalies projekte, grupės įmonių projektų atveju), kaip tai buvo numatyta ankstesnio kvietimo apraše. | Neatsižvelgta | Planuojamam kvietimui numatoma skirti suma yra nepakankama visų užsienio investuotojų darbuotojų mokymams finansuoti, todėl taikomi griežtesni reikalavimai pareiškėjams ir prioritetas teikiamas naujiems užsienio investuotojams. Būtent šių investuotojų darbuotojų mokymo poreikis yra didžiausias ir skirti finansavimą jau įgyvendinusiems projektus pareiškėjams, turint ribotas projektų finansavimo galimybes, būtų netikslinga. |
|  | 20. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 18 mėnesių nuo projekto sutarties pasirašymo dienos. | Numatytas 18 mėnesių laikotarpis yra aiškiai per trumpas projekto įgyvendinimui. Vien mokymo paslaugų pirkimo procedūros gali užtrukti iki 6 mėnesių, o likęs 12 mėnesių laikotarpis yra nepakankamas tinkamam ir kokybiškam suplanuotų mokymų įgyvendinimui. Taip pat atkreipiame dėmesį, kad pagal Aprašą tinkamas pareiškėjas yra ir pats užsienio investuotojas, kuris paraiškos pateikimo metu dar nėra įsteigęs įmonės Lietuvoje ir ketina pradėti vykdyti veiklą Lietuvoje. Tokiu atveju projekto metu būtų apmokomi ne esami, o būsimi užsienio investuotojo kontroliuojamos įmonės darbuotojai. Darbuotojų paieškos ir įdarbinimo procesas gali užtrukti, be to neretai naujai įsteigtos įmonės darbuotojus samdo etapais (iš pradžių administracija, vėliau gamybos personalas), todėl per 18 mėnesių laikotarpį būtų sudėtinga surasti, įdarbinti ir apmokyti visus projekte suplanuotus darbuotojus. Atsižvelgiant į tai, siūlome netrumpinti projekto įgyvendinimo laikotarpio ir numatyti, kad veiklų įgyvendinimo trukmė turi būti ne ilgesnė kaip 36 mėnesiais nuo projekto sutarties pasirašymo dienos.Atkreipiame dėmesį, kad sutrumpinus projekto veiklų įgyvendinimo laikotarpį iki 18 mėnesių dingtų koreliacija su Aprašo 18.3 punktu, kur numatoma planuojamo investicijų projekto trukmė yra 36 mėnesiai nuo projekto sutarties pasirašymo dienos. | Neatsižvelgta | Projektų veiklų įgyvendinimo laikotarpis nustatytas atsižvelgiant į VšĮ „Investuok Lietuvoje“ pateiktą pasiūlymą, kuris grindžiamas šiais argumentais: * detalus mokymų poreikis įmonėse įprastai numatomas 12-18 mėn. į priekį;
* pagal priemonę įgyvendinamuose projektuose mokymų poreikio pakeitimai yra įprasta, tačiau papildomą administracinę naštą Europos socialinio fondo agentūrai sukurianti praktika;
* projekto įgyvendinimo termino sutrumpinimas užtikrintų ne tik tikslesnį mokymų poreikio prognozavimą, tačiau ir efektyvesnį finansavimo lėšų naudojimą, kuris šiuo metu nėra pakankamai spartus.
 |
|  | 32. Didžiausia projektui galima skirti finansavimo lėšų suma yra 250 000 Eur (du šimtai penkiasdešimt tūkstančių eurų), bet ne daugiau kaip 70 procentų visų tinkamų finansuoti projekto išlaidų. Vidutiniškai vienam projekte dalyvaujančiam asmeniui – mokomam asmeniui – galima skirti tiesioginių projekto išlaidų finansavimo lėšų suma yra 3 000 Eur (trys tūkstančiai eurų). Mažiausia projektui galima skirti finansavimo lėšų suma yra 10 000 Eur (dešimt tūkstančių eurų). | Atsižvelgiant į ankstesnio kvietimo patirtį, kurio metu beveik 50 proc. pareiškėjų gavo didesnį nei 250 tūkst. Eur finansavimą, siūlome maksimalios finansavimo sumos nemažinti, t.y. numatyti, kad didžiausia projektui galima skirti finansavimo lėšų suma yra 500 000 Eur. Tai sudarytų sąlygas investuotojams pagal savo realius poreikius susiplanuoti mokymų biudžetą, ką parodo ankstesnis kvietimas, kurio metu didžiausia skirta subsidija siekė 500 tūkst. Eur, mažiausia – vos 22 tūkst. Eur, o vidurkis – 245 tūkst. Eur. Didesnė subsidijos suma taip pat sudarys sąlygas į Lietuvą pritraukti stambius užsienio investuotojus. Stambiems investuotojams, planuojantiems sukurti 200 ir daugiau darbo vietų, 250 tūkst. Eur subsidija mokymams yra aiškiai per maža.Taip pat atkreipiame dėmesį, kad atsiradus papildomiems esminiams apribojimams (pareiškėjas/ investuotojas veiklą Lietuvoje turi būti pradėjęs vykdyti ne anksčiau kaip prieš 3 metus iki paraiškos pateikimo), per likusį finansavimo laikotarpį gali nepavykti paskirstyti viso suplanuoto priemonės biudžeto (~11 mln. Eur), jeigu bus ženkliai apribota maksimali subsidijos suma. Ankstesnio kvietimo metu, kuriame nebuvo apribojimo dėl užsienio investuotojo veiklos Lietuvoje trukmės ir kuriame maksimali finansavimo suma siekė 500 tūkst. Eur, suplanuotą priemonės biudžetą (~25 mln. Eur) pavyko paskirstyti tik per maždaug 1,5 metų laikotarpį, o nemažą priemonės biudžeto dalį gavo ilgiau nei 3 metus Lietuvoje veikiantys investuotojai. | Neatsižvelgta | Didžiausia projektui galima skirti finansavimo lėšų suma nustatyta atsižvelgiant į šiuo metu įgyvendinamiems projektams vidutiniškai skiriamą sumą. Sumažinant didžiausią galimą skirti sumą, siekiama užtikrinti spartesnį projektų įgyvendinimą ir išvengti atvejų, kai dėl didelės projektų apimties ir sudėtingo administravimo iki nustatyto termino yra nepanaudojamos projektams skirtos lėšos.  |
|  | 36. Aprašo 5.1 papunktyje nurodytos išlaidos apmokamos taikant privačių juridinių asmenų projektų vykdančiojo personalo bei dalyvių darbo užmokesčio fiksuotuosius įkainius, kurie nustatomi vadovaujantis „Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita“, skelbiama ES struktūrinių fondų svetainėje http://www.esinvesticijos.lt/lt/dokumentai/supaprastinto-islaidu-apmokejimo-tyrimai. | Vidiniai įmonių lektoriai, vedantys mokymus kitiems įmonės darbuotojams, paprastai turi aukštesnę kvalifikaciją ir jų darbo užmokestis yra didesnis nei kitų darbuotojų. Be to užsienio investuotojų įmonės savo darbuotojams paprastai moka didesnį nei vidutinis darbo užmokestis. Todėl nelogiška ir netikslinga mokytojų darbo užmokesčio išlaidas apskaičiuoti pagal įkainius nustatytus vadovaujantis darbo užmokesčio Lietuvos Respublikos privačiame sektoriuje vidutiniais dydžiais. Atsižvelgiant į tai, siūlome šio reikalavimo atsisakyti ir mokytojų darbo užmokesčio išlaidas apskaičiuoti pagal faktines sąnaudas, kaip buvo numatyta ankstesnio šios priemonės kvietimo apraše. | Neatsižvelgta | Fiksuotieji įkainiai taikomi siekiant sumažinti administracinę naštą VšĮ Europos socialinio fondo agentūrai ir projektų vykdytojams. Esant poreikiui, trūkstamą darbo užmokesčio dalį įmonių lektoriams gali mokėti įmonės, kuriose minėti lektoriai dirba.  |
|  | 43.6. aukščiausio lygio vadovų (įmonės generalinis, vykdantysis direktorius) ir pagrindinių veiklų (gamybos, pardavimų, finansų, personalo valdymo, klientų aptarnavimo, informacinių technologijų ir pan.) vadovų mokymų išlaidos. | Siūlome patikslinti šį punktą, numatant, kad mokymuose negali dalyvauti tik aukščiausio lygio vadovams tiesiogiai pavaldūs (atskaitingi) pagrindinių veiklų vadovai. Priešingu atveju toks reikalavimas apribos galimybę mokymuose dalyvauti žemiausios grandies vadovams, kuriems kvalifikacijos tobulinimas ir specifinių kompetencijų įgijimas yra labai aktualus.Taip pat siūlome numatyti, kad vadovų (įskaitant ir aukščiausio lygio) mokymų išlaidos yra tinkamos, jeigu šie darbuotojai įmonėje turi ir kitas pareigybes ir mokymai susiję su šioms papildomoms pareigoms atlikti reikalingų specifinių kompetencijų įgijimu. | Neatsižvelgta | Reikalavimas nustatytas vadovaujantis Europos Komisijos audito metu gautomis rekomendacijomis dėl priemonės „Žmogiškieji ištekliai LT+“, pagal kurias vadovų mokymus įmonės turėtų finansuoti savomis lėšomis. Be to, Ekonomikos ir inovacijų ministerijos užsakymu atliktame Europos Sąjungos fondų investicijų veiksmų programos 9 prioriteto konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo pažangos vertinime pabrėžiama, kad ir be ES struktūrinių fondų paramos Lietuvoje veikiančios užsienio investuotojų įmonės investuotų į savo darbuotojų mokymą. Taip pat norėtume atkreipti dėmesį, kad vertinant pirmojo kvietimo metu gautas paraiškas, pasitaikė nemažai atvejų, kai dėl netipinės įmonių struktūros vadovų pavaldumą objektyviai įvertinti buvo labai sudėtinga, todėl siekiama, kad nepriklausomai nuo įmonės struktūros visiems pareiškėjams būtų taikomos vienodos projektų finansavimo sąlygos. |